כריסטיאן פול

כריסטיאן פול (באנגלית: Christiane Paul; נולדה ב-8 במרץ 1974) היא שחקנית קולנוע, טלוויזיה ובמה גרמנייה. זוכת פרס אמי הבינלאומי ב-2016.

ביוגרפיה 
פול באה ממשפחה של רופאים; אביה היה אורתופד ומנתח ואמה רופאה מרדימה. מ-1980 עד 1990 היא למדה בבית הספר התיכון הפוליטכני ארנסט בוש במחוז ברלין של פאנקוב, שם גם נולדה. לאחר שסיימה את לימודיה התיכוניים ב-1992 בבית הספר פרידריך ליסט בברלין -ניידרשונהאוזן היא למדה רפואה וסיימה בהצלחה את לימודיה באוניברסיטת הומבולדט בברליןוקיבלה את הדוקטורט שלה בשנת 2002. במקביל ללימודי הרפואה, היא המשיכה לעבוד במשחק. ולמד זמן קצר למדה במכון לי שטרסברג בניו יורק. היא ויתרה על הקריירה שלה כרופאה ב-2004 כדי להקדיש זמן רב יותר למשחק בנוסף לטיפול בבתה.

קריירה 
פול החלה את הקריירה כדוגמנית עבור מגזינים כמו בראבו וווג בגיל 15. היא הייתה בת 17 כשקיבלה את התפקיד הראשי הראשון שלה בסרט "Deutschfieber".

החל משנות ה-90 הופיעה בתוכניות טלוויזיה וסרטים בגרמנית. היא שיחקה ביותר מ-80 הפקות קולנוע וטלוויזיה והיא אחת השחקניות המפורסמות והמבוקשות בגרמניה, ואף הייתה מועמדת לאוסקר הגרמני.

ב-2013 הופיעה במיני סדרה הגרמנית דור מלחמה.

ב-2016 זכתה בפרס אמי הבינלאומי עבור סרט הטלוויזיה הגרמני Unterm Radar (אנ') (מתחת לרדאר)

ב-2018 הופיעה בסדרה האמריקאית מקביל.

ב-2021 הופיעה בסדרה FBI: אינטרנשיונל כקתרין ייגר, סוכנת היורופול.

חיים אישיים 
פול הייתה נשואה לרופא פרופ. ד"ר וולפגנג שוונק מ-2002 עד 2006.  

מאז 2017 כריסטיאן פול נשואה לפיזיקאי, מדען האקלים אנדרס לברמן ומתגוררת איתו בברלין.  

יש לה בת מאשה (נולדה 2002) ממערכת יחסים טרם נישואיה ובן מקסימילאן שוונק (נולד: 2006) מנישואיה הראשונים.

פרסים 
 Max-Ophüls-Preis עבור Ex – 1996
 Bayerischer Filmpreis for Workaholik – 1996
 גולדן קמרה כשחקנית הבאה הטובה ביותר - 1998
 טלסטאר מועמדת לשחקנית הטובה ביותר - 1998 
 פרס התרבות של Berliner Bär Zeitung – 1999
 פסטיבל סרטי טלוויזיה באדן-באדן בתור השחקנית הטובה ביותר עבור "מתחת לרדאר" - 2015
 פרס אמי הבינלאומי כשחקנית הטובה ביותר על התפקיד הראשי ב"מתחת לרדאר" - 2016
 מועמדת לפרס שחקנית המשנה הטובה ביותר פרס האוסקר הגרמני - 2017
 מסדר ההצטיינות של הרפובליקה הפדרלית של גרמניה - 2017

קישורים חיצוניים

הערות שוליים 

זוכי פרס אמי הבין-לאומי: שחקנית
בוגרי אוניברסיטת הומבולדט של ברלין
שחקניות קולנוע וטלוויזיה גרמניות
גרמנים שנולדו ב-1974
גרמניות שנולדו ב-1974